Witali Iwanowitsch Sewastjanow

**Witali Iwanowitsch Sewastjanow** (; * 8. Juli 1935 in Krasnouralsk, Oblast Swerdlowsk, Russische SFSR; † 5. April 2010 in Moskau) weer en Ingenieur, ehmaliger sowjeetsch Kosmonaut un russisch Politiker.

## Leven
Nahdem Witali Sewastjanow 1959 sien Studium vun de Luftfohrttechnik an dat Moskauer Staatliches Luftfohrtinstitut afslooten harr, weer he as Floogtüügbauingenieur in dat  Konstruktionsbüro vun Sergei Pawlowitsch Koroljow an de Entwicklung vun dat  Wostok-Ruumschipp bedeeligt. 1964 kreeg Sewastjanow den Titel vun en Kandidaten vun de technisch Wetenschapen.

Witali Sewastjanow weer en Tiet lang Präsident vun de sowjeetsch Schach-Föderation. 1993 wurr he Liddmaat vun de Duma.

Sewastjanow weer verheiraadt un harr een Kind.

## Missionen
An’ 31. Januar wurr de Ingenieur in en Utwahlgrupp vun dat „Zentrale Konstruktionsbüro des Experimentellen Maschinenbaus“ as Kosmonaut för dat sowjeetsch bemannt Maandprogramm utwählt. He hett sück denn up en för Juli 1969 plaant sowjeetsch Maandumkreisung vörbereit, as deren Kummandant Pawel&nbsp;Popowitsch vörsehn weer. Ditt Programm wurr nah den Spood vun Apollo 8 aber stoppt. 

Bi de eerste Gruppenfloog vun dree Ruumschipp weer Sewastjanow Ersatzmann för Sojus 8 un wurr dornah för den Langtietfloog vun Sojus 9 as Bordingenieur utwählt.

An’ 1. Juni 1970 is Sewastjanow to sien eersten Ruumfloog start. Dat weer de eerste Nachtstart in de Historie vun de bemannt Ruumfohrt. Tosommen mit Andrijan Nikolajew stell Sewastjanow den Rekord för den längsten Weltruumfloog up. Disse 17 Daag, 16 Stünn un 58 Minüt stellen immer noch de längste in en Ruumschipp verbrocht Tiet dor. Nah de Landung weern de beid Kosmonauten aber temelk swach un hebbt sück blots langsam an de Swoorkraft up de Eer wehnen kunnt. Anschließend hett sück Sewastjanow up mehrere Utlandsreisen begeven. 

In’ Rahmen vun dat Saljut-Programm bild Sewastjanow tosommen mit Alexei Gubarew un Anatoli Woronow en Mannschap. De dree weern as Ersatz för de plaant Mission vun Sojus 12 vörsehn, mit de Utsicht, mit Sojus de darte Besatzung vun de Ruumstation Saljut 1 to wurrn. Nah dat Unglück vun Sojus 11 an’ 29. Juni 1971 wurrn aber all Plääns up Ies leggt. 

De nächsten dree Starts vun sowjeetsch Ruumstationen gungen all scheef, so dat dat bit bit 1973 bit 1973 to’n nächsten Start vun en Sojus-Ruumschipp düern de. Disse Mission Sojus 12 deen aber dorto, dat modifizeert Ruumschipp to testen, un  Sewastjanow hett dorbi in de Ünnerstützungsmannschap. En wiedere Nomineeren för de Ünnerstutzngsmannschap harr he bi de Mission Sojus 17, den eersten Floog to de Ruumstation Saljut 4. Bi de nächst plaant Floog weer he in de Ersatzmannschap, aber de Start klapp ok nich un muss afbraken wurrn. Dorför wurrd die Beteknung Sojus 18-1 verwend.

Somit wurr Sewastjanow för de Hööftmannschap vun Sojus 18 nomineert. Tosommen mit sien Kummandant Pjotr Klimuk is he an’ 24. Mai 1975 to en Upenhalt vun meest 63 Daag (Gesamtdüer) an Bord vun Saljut 4 start. To de Tiet leep ok dat Apollo-Sojus-Projekt. 

He hett dornah in de Bodenkontroll för de Ruumstation Saljut 6 arbeit un weer 1989 för en Floog to de Ruumstation Mir in’ Gespräch. Ut  finanziell Grünnen wur de Floog aber streeken un Mir bleev af April 1989 för eenig Maanden unbemannt.

Denn Witali Sewastjanow in dat Buran-Programm upnommen. Nahdem he in de 1980er Johren as Konstrukteur an de Ruumfähre Buran arbeit harr, traineer he later för en Floog mit de sowjeetsch Ruumfähre. Nahdem dat Buran-Programm upgeven wurr, is Sewastjanow an’ 30. Dezember 1993 ut dat Kosmonautenkorps utscheeden. 

## Literatur
* Peter Stache, Raumfahrer von A bis Z, Militärverlag der Deutschen Demokratischen Republik, Berlin [Ost], 1988, ISBN  3-327-00527-3

## Born
* spacefacts.de: Körtbiografie